CELEX: 32014R0458
Language: et
Date: 2014-04-29 00:00:00
Title: Komisjoni rakendusmäärus (EL) nr 458/2014, 29. aprill 2014 , teatavate kaupade klassifitseerimise kohta kombineeritud nomenklatuuris

6.5.2014   
            
            
               ET
            
            
               Euroopa Liidu Teataja
            
            
               L 133/39
            
         KOMISJONI RAKENDUSMÄÄRUS (EL) nr 458/2014,
   29. aprill 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Tolliseadustiku komitee ei ole esitanud arvamust käesoleva määruse lisa punkti 1 kohta eesistuja määratud tähtaja jooksul, käesoleva määruse lisa punktiga 2 ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. aprill 2014
      
         
            Komisjoni nimel
         
         
            presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Traditsioonilise salvestava videokaamera konstruktsiooniga digitaalne seade liikumatute piltide ja videopildi ülesvõtmiseks ja salvestamiseks sisemällu või mälukaardile.
                              Seadmel on 0,8-megapiksline laengsidestusseadis (CCD) ja kokkukäiv vedelkristallkuvar-pildinäidik diagonaaliga umbes 7 cm (2,7 tolli), mida saab kasutada pildistamisel ja salvestatud piltide vaatamisel ekraanina.
                              Seadmel on järgmised liidesed:
                              
                                          —
                                       
                                       
                                          pesa mälukaartide jaoks,
                                       
                                    
                                          —
                                       
                                       
                                          liitvideo väljund,
                                       
                                    
                                          —
                                       
                                       
                                          heliväljund,
                                       
                                    
                                          —
                                       
                                       
                                          USB-liides.
                                       
                                    Liikumatute piltide maksimaalne lahutusvõime on 1 600 × 1 200 pikslit (1,92 megapikslit).
                              Seade salvestab videopilti 50 kaadrit sekundis maksimaalse lahutusvõimega 720 × 576 pikslit.
                              Seadmel on videosalvestuse ajal kasutatav optiline suum.
                              Seadme tollile esitamise ajal ei saa sellesse automaatsest andmetöötlusseadmest USB-liidese kaudu faile üle kanda.
                           
                        
               
                  8525 80 91
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8525, 8525 80 ja 8525 80 91 sõnastusega.
                  Arvestades seadme objektiivseid omadusi, näiteks selle kujundust ja kuju, 0,8-megapikslise jämeda lahutusvõimega laengsidestusseadise olemasolu, standardse DVD-plaadi kvaliteediga (lahutusvõime 720 × 576 pikslit 50 kaadri puhul sekundis) videopildi ja halva kvaliteediga (maksimaalne resolutsioon 1,92 megapikslit) liikumatute piltide salvestamise võimalust, on seadme põhifunktsioon XVI jaotise märkuse 3 tähenduses videopildi ülesvõtmine ja salvestamine (vt ka Euroopa Kohtu 9. detsembri 2010. aasta otsus kohtuasjas C-193/10, KMB Europe BV vs. Hauptzollamt Duisburg (EKL 2010, lk I-12903, punktid 23–25)).
                  Asjaolu, et kaamera salvestab videopilti jämedama lahutusvõimega kui 800 × 600 pikslit, ei muuda aparaadi põhifunktsiooni. Seega ei või toodet klassifitseerida digitaalkaamerana alamrubriiki 8525 80 30.
                  Seadmega saab salvestada üksnes telekaameraga üles võetud heli ja pilti ning eriteadmisteta kasutaja ei saa faile kaamerasse üle kanda seadme lihtsa muutmise abil pärast seda, kui seade on tollile esitatud.
                  Seepärast tuleb toode klassifitseerida CN-koodi 8525 80 91 alla kui salvestav videokaamera, mis on võimeline salvestama üksnes telekaamerast tulevat heli ja pilti.
               
            
                  
                              2.
                           
                           
                              Traditsioonilise salvestava videokaamera konstruktsiooniga digitaalne seade liikumatute piltide ja videopildi ülesvõtmiseks ja salvestamiseks sisemällu või mälukaardile.
                              Seadmel on 0,8-megapiksline laengsidestusseadis (CCD) ja kokkukäiv vedelkristallkuvar-pildinäidik diagonaaliga umbes 7 cm (2,7 tolli), mida saab kasutada pildistamisel ja salvestatud piltide vaatamisel ekraanina.
                              Seadmel on järgmised liidesed:
                              
                                          —
                                       
                                       
                                          pesa mälukaartide jaoks,
                                       
                                    
                                          —
                                       
                                       
                                          liitvideo väljund,
                                       
                                    
                                          —
                                       
                                       
                                          heliväljund,
                                       
                                    
                                          —
                                       
                                       
                                          USB-liides.
                                       
                                    Liikumatute piltide maksimaalne lahutusvõime on 1 600 × 1 200 pikslit (1,92 megapikslit).
                              Seade salvestab videopilti 50 kaadrit sekundis maksimaalse lahutusvõimega 720 × 576 pikslit.
                              Seadmel on videosalvestuse ajal kasutatav optiline suum.
                              Seadme tollile esitamise ajal saab sellesse automaatsest andmetöötlusseadmest USB-liidese kaudu faile üle kanda.
                           
                        
               
                  8525 80 99
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8525, 8525 80 ja 8525 80 99 sõnastusega.
                  Arvestades seadme objektiivseid omadusi, näiteks selle kujundust ja kuju, 0,8-megapikslise jämeda lahutusvõimega laengsidestusseadise olemasolu, standardse DVD-plaadi kvaliteediga (lahutusvõime 720 × 576 pikslit 50 kaadri puhul sekundis) videopildi ja halva kvaliteediga (maksimaalne resolutsioon 1,92 megapikslit) liikumatute piltide salvestamise võimalust, on seadme põhifunktsioon XVI jaotise märkuse 3 tähenduses videopildi ülesvõtmine ja salvestamine (vt ka Euroopa Kohtu 9. detsembri 2010. aasta otsus kohtuasjas C-193/10, KMB Europe BV vs. Hauptzollamt Duisburg (EKL 2010, lk I-12903, punktid 23–25)).
                  Asjaolu, et kaamera salvestab videopilti jämedama lahutusvõimega kui 800 × 600 pikslit, ei muuda aparaadi põhifunktsiooni. Seega ei või toodet klassifitseerida digitaalkaamerana alamrubriiki 8525 80 30.
                  Kuna aparaadiga on võimalik salvestada videofaile muudest allikatest kui sisseehitatud telekaamera, ei või seda klassifitseerida alamrubriiki 8525 80 91 kui salvestavat videokaamerat, mis on võimeline salvestama üksnes telekaamerast tulevat heli ja pilti.
                  Seega tuleb aparaat klassifitseerida muu salvestava videokaamerana CN-koodi 8525 80 99 alla.